stanford-oval/wikipedia huggingface dataset:
Dimitri Bascou

| Mitalit | Mitalit | Mitalit |  |
| --- | --- | --- | --- |
|  Dimitri Bascou vuonna 2011  |  Dimitri Bascou vuonna 2011  |  Dimitri Bascou vuonna 2011  |  |
Maa:  Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | 110 m aitajuoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Portland 2016 | 60 m aitajuoksu |  |
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2016 | 110 m aitajuoksu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Praha 2015 | 60 m aitajuoksu |  |
| Välimeren kilpailut  | Välimeren kilpailut  | Välimeren kilpailut  |  |
|  Hopeaa | Pescara 2009 | 110 m aitajuoksu |  |
Dimitri Bascou (s. 20. heinäkuuta 1987 Schœlcher, Martinique) on martiniquelaissyntyinen ranskalainen aitajuoksija,  olympiamitalisti ja Euroopan-mestari, joka kilpailee 110 metrin aidoissa. Hänen ennätyksensä on heinäkuussa 2016 Monacossa juostu 13,12. 182 senttimetriä pitkä ja 72 kilogrammaa painava Bascou edustaa Racing CF:ää.
Bascou saavutti 110 metrin aitajuoksussa hopeaa Välimeren kilpailuissa 2009. Barcelonan EM-kilpailuissa 2010 hän sijoittui neljänneksi. Pariisin EM-hallikilpailuissa 2011 hän oli 60 metrin aidoissa kuudes. Berliinin 2009 ja Daegun 2011 MM-kilpailuissa sekä vuoden 2012 kesäolympialaisissa Lontoossa Bascou jäi semifinaaleihin 110 metrin aidoissa. Hän karsiutui välierissä myös EM-hallikilpailuissa 2013. Zürichin EM-kilpailuissa 2014 hän sijoittui 110 metrin aitajuoksussa alun perin kolmanneksi, mutta hänen suorituksensa hylättiin toisen kilpailijan estämisen takia. Hän saavutti Prahan sisäratojen EM-kilpailuista 2015 hopeaa 60 metrin aidoista ajalla 7,50. Pekingin MM-kilpailuissa 2015 hän oli finaalin viides.
Vuoden 2016 sisäratojen MM-kilpailuista Portlandista Bascou saavutti pronssia 60 metrin aidoista ajalla 7,48. Saman vuoden EM-kilpailuissa Amsterdamissa Bascou juhli kultaa ajalla 13,25. Vuoden 2016 kesäolympialaisissa Rio de Janeirossa Bascou saavutti pronssia ajalla 13,24. Hän karsiutui välierissä Dohan MM-kilpailuissa 2019.
Henkilökohtaiset ennätykset

Ulkoradoilla
110 metrin aitajuoksu: 13,12 (Monaco 2016)
Sisäradoilla
60 metrin aitajuoksu: 7,41 (Berliini 2016)
Dobryninskajan metroasema (Koltsevaja)

| Dobryninskaja (Добры́нинская) |
| --- | --- |

 Moskovan metro 
Perustiedot
Metrolinjat:  Koltsevaja
Sijainti:  55.7291°N, 37.6243°E
Paikkakunta:  Moskova, Venäjä
Avattu:  1. tammikuuta 1950
Rakenne
Tyyppi:  tunneliasema
Dobryninskaja (ven. Добры́нинская) on Moskovan metron Koltsevaja-linjan asema. Se sijaitsee asemien Oktjabrskaja ja Paveletskaja välissä. Se avattiin 1. tammikuuta 1950.
David Tournay

David Tournay (s. 28. lokakuuta 1983) on ranskalainen malli ja näyttelijä. Hänen tunnetuin roolinsa on Léo Legrenne vuosina 2007–2008 kuvatussa televisiosarjassa Kesärakkaus.
Dobro

Dobro on eräänlainen resonaattorikitara. Nimi dobro syntyi vuonna 1928, kun Dopyera-veljekset muodostivat kitaroiden valmistamiseksi yhtiön nimeltä Dobro Manufacturing Company. Dobro on sekä lyhenne sanoista Dopyera Brothers että slovakin kielen hyvää tarkoittava sana. Tavaramerkkinä se on vuodesta 1993 alkaen ollut Gibson Guitar Corporationin omistama.
Soitinta käytetään erityisesti bluegrass-musiikissa. Sen tunnetuimpia soittajia ovat Alison Krauss & the Union Station -bändin jäsen Jerry Douglas, lisäksi vanhemmat blues-muusikot, sekä Allman Brothers, Ry Cooder, David Lindley, John Fogerty, Mark Knopfler ja Eric Clapton. Suomalaisista muusikoista sitä ovat soittaneet mm. Olli Haavisto, Dave Lindholm ja Honey B and the T-Bones -yhtyeen kitaristi Esa Kuloniemi.
Suomessa Dobroa nykyään aktiivisesti käyttää myös Jari Rättyä, jonka albumilla "Luopion Veisu" Dobro on pääasiallisena soittimena.
Wikimedia Commonsissa on kuvia tai muita tiedostoja aiheesta .
Mabel Normand

| Mabel Normand |
| --- | --- |
 Mabel Normand vuonna 1918
Henkilötiedot
Koko nimi:  Mabel Ethelreid Normand
Syntynyt: 9. marraskuuta 1893 New York, New York, Yhdysvallat
Kuollut: 23. helmikuuta 1930 (36 vuotta)
Ammatti:  näyttelijä
Puoliso:  Lew Cody
Aiheesta muualla
IMDb 
Elonet
AllMovie
Svensk Filmdatabas
Mabel Ethelreid Normand (9. marraskuuta 1893 – 23. helmikuuta 1930) oli yhdysvaltalainen näyttelijä. Hän esiintyi useissa elokuvissa yhdessä Charlie Chaplinin kanssa.
Ura

Staten Islandilla syntynyt Normand oli hyvin aktiivinen 1910-luvun vuosina ja jatkoi uraansa 1920-luvulle, vaikka sitä alkoivat varjostaa skandaalit; hän muun muassa joutui yhdeksi epäillyistä ohjaaja William Desmond Taylorin murhasta 1922.
Normand oli viimeisinä vuosinaan naimisissa näyttelijä Lew Codyn kanssa. Hänen terveytensä alkoi kuitenkin nopeasti rapistua, ja kuoleman aiheutti tuberkuloosi näyttelijän ollessa vasta 36 vuoden ikäinen. Hänellä on tähti Hollywood Walk of Famella.
Her Awakening (1911)
Fatty and Mabel Adrift (1916)
Dodging a Million (1916)
Mickey (1916)
The Venus Model (1918)
Joan of Plattsburg (1918)
Peck’s Bad Girl (1918)
Sis Hopkins (1919)
When Doctors Disagree (1919)
Aiheesta muualla

Kuvia tai muita tiedostoja aiheesta Mabel Normand Wikimedia Commonsissa
Mabel Normand Internet Movie Databasessa. (englanniksi)
Dimetyylisulfoni

| Dimetyylisulfoni |
| --- | --- |


Tunnisteet
CAS-numero:  67-71-0
PubChem CID:  6213
SMILES:  CS(=O)(=O)C
Ominaisuudet
Molekyylikaava:  C2H6O2S
Moolimassa:  94,138 g/mol
Sulamispiste:  109 °C
Kiehumispiste:  238 °C
Tiheys:  1,45 g/cm3
Liukoisuus veteen:  186,4 g/l (30 °C)
Dimetyylisulfoni eli metyylisulfonyylimetaani on orgaaninen yhdiste, jonka rakennekaava (CH3)2SO2. Aine tunnetaan yleisesti lyhenteellä MSM, ja se on kasveissa, eläimissä sekä ihmisessä luontaisesti vähäisissä määrin esiintyvä yhdiste, jota luontaistuotevalmisteissa kutsutaan myös orgaaniseksi rikiksi. Ravintolisänä MSM:ää markkinoidaan esimerkiksi nivelvaivojen ja jäykkien lihaksien hoitoon. Näyttö MSM:n hyödyllisyydestä terveyden edistäjänä on kuitenkin ristiriitaista, ja aineen vaikutuksista julkaistu tutkimusmateriaali on vähäistä.
Dimetyylisulfoni on aikaisemmin luontaistuotteena käytetyn dimetyylisulfoksidin (DMSO) aineenvaihduntatuote. Yhdiste valmistetaan yleensä teollisesti dimetyylisulfoksidista, eikä sitä voi pitää luonnontuotteena.
Aiheesta muualla

Human Metabolome Database: Dimethyl sulfone (englanniksi)
KEGG: Dimethyl sulfone (englanniksi)
ChemBlink: Methyl sulfone (englanniksi)
The MSM Miracle (englanniksi)
David Tanabe

| David Tanabe> Henkilötiedot |
| --- | --- |
Syntynyt: 19. heinäkuuta 1980 (ikä 44) White Bear Lake, Minnesota
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  96 kg
Pelaajaura
Pääsarjaura:  1999–2008
Seurat:  Carolina Hurricanes   Phoenix Coyotes   Rapperswil-Jona Lakers (NLA)   Kloten Flyers (NLA)   Boston Bruins
NHL-varaus:  16. varaus, 1999 Carolina Hurricanes
David Tanabe (s. 19. heinäkuuta 1980) on yhdysvaltalainen uransa lopettanut jääkiekkoilija, pelipaikaltaan puolustaja. Carolina Hurricanes varasi hänet NHL-liigaan ensimmäisellä kierroksella vuoden 1999 varaustilaisuudessa.
Aiheesta muualla

David Tanabe Elite Prospects. Everysport Media Group AB. (englanniksi)
Curtis Stone

Curtis Stone
Curtis Stone (s. 4. marraskuuta 1975) on australialainen julkkiskokki, kirjailija ja tv-persoona, lempinimeltään "Quiet Terminator". Stone on naimisissa näyttelijä Lindsay Pricen kanssa. Parin esikoispoika syntyi marraskuussa 2011.
Taustat

Curtis syntyi Melbournessa, ja tutustui ruoanlaittoon hänen isoäitinsä kanssa ja tehden ruokaa hänen ollessaan viisivuotias. Hän kävi Penleigh ja Essendon Grammarin koulua. Hänen isänsä, William Stone, on kirjanpitäjä.
Ura

Curtis rakastui ruokaan ja opiskeli tradenomiksi. Hän työskenteli alkuun Australian ravintoloissa, jonka jälkeen päätti lähteä työskentelemään Lontooseen. Australiassa hän työskenteli ruoanlaiton parissa Savoy Hotellissa 18-vuotiaana. Sittemmin Stone on esiintynyt useissa kokkiohjelmissa ja on myös vieraillut säännöllisesti Suurin Pudottaja -sarjassa.
Dione

Dione merkitsee seuraavia asioita:
Dione, kreikkalaisen mytologian jumalatar
Dione, Saturnuksen kuu
106 Dione, päävyöhykkeen asteroidi
Dione, seuraavien henkilöiden sukunimi:
Aura Dione (s. 1985), tanskalainen laulaja ja lauluntekijä
François-Xavier Dione (1919–1985), senegalilainen katolinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dione”, voi hakea sivunnimihaulla, laajalla sivunnimihaulla tai tekstihaulla.
Dionen temppeli

Dionen temppeli voi viitata seuraaviin antiikin aikaisiin Dionelle omistettuihin temppeleihin:
Vanhempi Dionen temppeli, Dodona, Kreikka
Uudempi Dionen temppeli, Dodona, Kreikka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dionen temppeli”, voi hakea sivunnimihaulla, laajalla sivunnimihaulla tai tekstihaulla.
David Tišler

| Mitalit> Maa:   Neuvostoliitto.Miesten miekkailu. Olympialaiset  | Mitalit> Maa:   Neuvostoliitto.Miesten miekkailu. Olympialaiset  | Mitalit> Maa:   Neuvostoliitto.Miesten miekkailu. Olympialaiset  | Maa:   Neuvostoliitto> Miesten miekkailu. |
| --- | --- | --- | --- |
|  Pronssia | Melbourne 1956 | säilän joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Pariisi 1957 | säilän joukkuekilpailu |  |
|  Hopeaa | Philadelphia 1958 | säilän yksilökilpailu |  |
|  Hopeaa | Philadelphia 1958 | säilän joukkuekilpailu |  |
|  Pronssia | Rooma 1955 | säilän joukkuekilpailu |  |
|  Pronssia | Budapest 1959 | säilän joukkuekilpailu |  |
David Abramovitš Tišler (ven. Давид Абрамович Тишлер , ukr. Давид Абрамович Тышлер, Davyd Abramovytš Tyšler, 13. heinäkuuta 1927 H’erson, Ukrainan SNT – 7. kesäkuuta 2014 Moskova, Venäjä) oli Neuvostoliittoa edustanut miekkailija ja olympiamitalisti sekä miekkailuvalmentaja. Urheilu-uransa jälkeen hän toimi venäläisessä yliopistossa professorinvirassa ja julkaisi yli 170 tieteellistä julkaisua.
Tišler kuului Neuvostoliiton säilän joukkuekilpailussa olympiapronssia Melbournessa 1956 voittaneeseen joukkueeseen. MM-kilpailuista Tišler saavutti viisi mitalia, joista yhden henkilökohtaisessa ja neljä joukkuekilpailussa.
Tišler toimi professorinvirassa moskovalaisessa yliopistossa ja julkaisi yli 170 tieteellistä julkaisua. Miekkailuvalmentajana hänen valmennettavansa saavuttivat 18 olympia- ja yli 50 MM-mitalia. Tišler kuoli moskovalaisessa sairaalassa 86-vuotiaana 7. kesäkuuta 2014.
Dejene Birhanu

Dejene Birhanu (12. joulukuuta 1980 – 29. elokuuta 2010) oli etiopialainen kestävyys- ja maastojuoksija.
Vuonna 2000 Birhanu sijoittui toiseksi Afrikan-mestaruuskilpailuissa 10 000 metrin juoksussa ajalla 28.41,11. Vuonna 2002 hän sijoittui Afrikan-mestaruuskilpailuissa 10 000 metrillä viidenneksi ajalla 28.46,21. Seuraavana vuonna hän sijoittui Lausannen maastojuoksun MM-kisoissa pitkällä matkalla kahdenneksikymmenenneksi ja kauden lopussa IAAF:n yleisurheilufinaalissa 5 000 metrin juoksussa kuudenneksi. Brysselin maastojuoksun MM-kisoissa 2004 hän oli lyhyellä matkalla yhdestoista ja samalla mukana Etiopian joukkuemestaruuden voittaneessa joukkueessa. Ateenan olympialaisissa hän oli 5 000 metrillä viides ja IAAF:n yleisurheilufinaalissa samalla matkalla toinen ajalla 13.07,91.
Birhanu sijoittui maastojuoksun MM-kisoissa 2005 lyhyellä matkalla seitsemänneksi ja pitkällä matkalla kuudenneksi. Etiopia voitti molemmilla matkoilla joukkuemestaruuden. Helsingin MM-kisoissa Birhanu oli 5 000 metrillä kahdeksas. Osakan MM-kilpailuissa 2007 Birhanu sijoittui maratonjuoksussa sijalle 31.
Birhanu kuoli elokuussa 2010 29-vuotiaana.
Henkilökohtaiset ennätykset

3 000 metrin juoksu: 8.06,56 (2002)
5 000 metrin juoksu: 12.54,15 (2004)
5 kilometrin maantiejuoksu: 13.41 (2002)
10 000 metrin juoksu: 27.12,22 (2005)
25 kilometrin maantiejuoksu: 1.15.12 (2006)
30 kilometrin maantiejuoksu: 1.30.03 (2006)
Maraton: 2.08.46 (2006)
Deji Aliu

| Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Maa:   Nigeria> Miesten yleisurheilu. |
| --- | --- | --- | --- |
|  Pronssia | Ateena 2004 | 4 × 100 m |  |
Deji Aliu (s. 22. marraskuuta 1975 Lagos, Nigeria) on nigerialainen pikajuoksija.
Aliun urheilu-ura alkoi kunnolla vuonna 1991, kun paikallisen urheiluseuran valmentaja näki hänen juoksevan koulun kilpailussa. Hän liittyi kyseiseen urheiluseuraan, ja seuraavana vuonna kilpaili jo Soulin nuorten MM-kisoissa, joissa karsiutui 200 metrin juoksun välierissä ajalla 21,44 ja oli mukana Nigerian joukkueessa, joka voitti pronssia 4 x 100 metrin viestijuoksussa. Kaksi vuotta myöhemmin hän voitti nuorten Afrikan-mestaruuden 100 metrin juoksussa ajalla 10,61 sekä 200 metrillä ajalla 21,34. Myöhemmin samana vuonna hän voitti Lissabonissa nuorten maailmanmestaruuden 100 metrillä ajalla 10,17 ja hopeaa 200 metrillä. Göteborgin MM-kisoissa 1995 hän karsiutui 100 metrin toisissa alkuerissä. Seuraavana vuonna Ateenan olympialaisissa tulos oli sama.
Aliu karsiutui Pariisin sisäratojen MM-kisoissa 1997 60 metrin juoksun alkuerissä ajalla 6,59. Myöhemmin samana vuonna hän karsiutui Ateenan ulkoratojen MM-kisoissa 200 metrin välierissä ajalla 20,78. Kaksi vuotta myöhemmin hän sijoittui viidenneksi Maebashin sisäratojen MM-kisoissa 60 metrillä ajalla 6,58. Samoissa kisoissa hän teki uuden Afrikan sisäratojen ennätyksen ajalla 6,48. Myöhemmin samana vuonna hän karsiutui Sevillan ulkoratojen MM-kisoissa 100 metrin toisissa alkuerissä. Nigerian pikaviestijoukkueessa hän sijoittui kolmanneksi, mutta joukkue hylättiin kun selvisi, että Innocent Asonze oli jäänyt jo kesäkuussa 1999 kiinni dopingin käytöstä. Samana vuonna Aliu sijoittui All-Africa Games -kisoissa neljänneksi 100 metrillä ja juoksi Nigerian pikaviestikultaa voittaneessa joukkueessa. Sydneyn olympialaisissa 2000 hän karsiutui välierissä.
Aliu juoksi Lissabonin sisäratojen MM-kisoissa 2001 karsiutuen 60 metrin välierissä. Seuraavana vuonna hän sijoittui Kansainyhteisön kisoissa 100 metrillä neljänneksi ajalla 10,15. Hän selviytyi Birminghamin sisäratojen MM-kisoissa 2003 60 metrin loppukilpailuun, jossa sijoittui kahdeksanneksi. Myöhemmin samana vuonna hän voitti ensimmäisen Nigerian mestaruutensa 100 metrillä. Pariisin ulkoratojen MM-kisoissa hän juoksi 100 metrillä viidenneksi ja IAAF:n yleisurheilufinaalissa kuudenneksi. Samana vuonna hän voitti All Africa Games -kisoissa 100 metrin kilpailun ennätysajallaan 9,95.
Ateenan olympialaisissa 2004 Aliu karsiutui toisissa alkuerissä 100 metrillä toisissa alkuerissä, mutta pikaviestissä hän oli mukana voittamassa olympiapronssia. Seuraavana vuonna hän karsiutui Helsingin MM-kisoissa myös toisissa alkuerissä. Vuonna 2006 hän karsiutui Moskovan sisäratojen MM-kisoissa 60 metrin alkuerissä sekä Kansainyhteisön kisoissa 100 metrin välierissä.
Ennätykset

100 metrin juoksu: 9,95 (2003)
200 metrin juoksu: 20,25 (2002)
Luettelo Pokémoneista (sukupolvi VI)

Pokémon-tuoteperheen kuudes sukupolvi sisältää 72 kuvitteellista eliölajia ja uusia muotoja aiemmissa sukupolvissa esitellyistä lajeista. Kuudennen sukupolven Pokémon-lajit esiteltiin pelisarjan vuonna 2013 ilmestyneissä osissa Pokémon X ja Pokémon Y. Kuudennessa sukupolvessa esiteltiin myös megakehittyminen (engl. Mega Evolution), jonka myötä tietyt pokémonit voivat määräajaksi kehittyä voimakkaammiksi Mega-muodoiksi.
Luettelo > Alkukantaiset muodot

Pokémon Omega Rubyssa ja Pokémon Alpha Sapphiressa Kyogrella ja Groudonilla on megakehittymisen tavoin toimiva kyky nimeltä Primal Reversion, jolla he voivat siirtyä alkukantaisiin muotoihin (engl. Primal forms).
| №> №.№ | Nimi> Englanniksi.Englanniksi | Nimi> Japaniksi.Katakana | Nimi> Japaniksi.Rōmaji | Tyyppi> Tyyppi.Tyyppi | Tyyppi> Tyyppi.Tyyppi | Edellinen muoto> Edellinen muoto.Edellinen muoto | Seuraava muoto> Seuraava muoto.Seuraava muoto | Kuvaus> Kuvaus.Kuvaus | Pokédex> Pokédex.Pokédex |
| --- | --- | --- | --- | --- | --- | --- | --- | --- | --- |
| 382 | Primal Kyogre | ゲンシカイオーガ | Genshi Kaiōga | Vesi | Vesi | Kyogre (#382) | — |  |  |
| 383 | Primal Groudon | ゲンシグラードン | Genshi Gurādon | Maa | Tuli | Groudon (#383) | — |  |  |
Luettelo Joseph Haydnin sinfonioista

Luettelo Joseph Haydnin sinfonioista perustuu Anthony van Hobokenin vuonna 1957 julkaisemaan luetteloon J. Haydn, Thematisch-bibliographisches Werkverzeichnis. Hobokenin luettelon numerointi ei vastaa täysin säveltämisjärjestystä. Sturm und Drang -kauteen lasketaan Haydnin vuosina  1766–1773 säveltämät sinfoniat (numerot 26, 35, 38, 39, 41–52, 58, 59 ja 65).
Curtiss-Wright

| Curtiss-Wright Corporation |
| --- | --- |
Osake:  NYSE: CW
ISIN:  US2315611010
Perustettu:  1929
Kotipaikka:  Yhdysvallat
Kotisivu:  www.curtisswright.com
Infobox OKVirheellinen NIMI-arvo: 
Curtiss-Wright Corporation on yhdysvaltalainen lentokonevalmistaja, joka syntyi vuonna 1929 kun Curtiss Aeroplane and Motor Company ja Wright Aeronautical Corporation yhdistyivät. Yhdistyminen lopetti kahden kilpailevan yrityksen väliset patenttikiistat.
Myöhemmin yhtiö on laajentanut muille teollisuuden alueille.
Lentokoneet

Curtiss F9C Sparrowhawk
Curtiss P-6 Hawk
Curtiss Bleeker SX-5-1 Helicopter
Curtiss-Wright Junior
Curtiss-Wright CW-3 Duckling
Curtiss O-40 Raven
Curtiss T-32 Condor II
Curtiss-Wright CW-5
Travel Air 6000
Curtiss-Wright CW-12
Curtiss-Wright CW-15
Travel Air 4000
Curtiss-Wright CW-19
Curtiss-Wright CA-1
Curtiss C-46 Commando
Curtiss-Wright CW-21
Curtiss-Wright CW-22
Curtiss AT-9
Curtiss P-36 Hawk
Curtiss SBC Helldiver
Curtiss P-40 Warhawk/Tomahawk/Kittyhawk
Curtiss XP-53
Curtiss XP-46
Curtiss-Wright XP-55 Ascender
Curtiss O-52 Owl
Curtiss P-60
Curtiss XP-62
Curtiss XP-71
Curtiss SB2C Helldiver
Curtiss SOC Seagull
Curtiss SO3C Seamew
Curtiss SC Seahawk
Curtiss XF14C
Curtiss XF15C
Curtiss-Wright C-76 Caravan
Curtiss XSB3C
Curtiss KD2C Skeet
Curtiss-Wright XF-87 Blackhawk
Curtiss-Wright X-19
Curtiss-Wright VZ-7
Aiheesta muualla

Yhtiön kotisivut (englanniksi)
Denmark Placen tulipalo

| Denmark Placen tulipalo |
| --- | --- |
Päivämäärä:  16. elokuuta 1980
Tapahtumapaikka:  18 Denmark Place, Lontoo, Yhdistynyt kuningaskunta
Kuolleita:  37
Loukkaantuneita:  23
Denmark Placen tulipalo oli Lontoon Denmark Streetillä luvattomassa yökerhossa tapahtunut tuhopoltto, jossa kuoli 37 henkeä.
Aamuyöllä 16. elokuuta 1980 John Thompson riitautui baarimestarin kanssa drinkin hinnasta. Hän otti taksin läheiselle huoltoasemalle, josta hankkimaansa bensiiniä hän valutti baarin postilaatikkoon ja sytytti tulitikulla. Sisällä oli tanssimassa 150 ihmistä laudoitettujen ikkunoiden ja lukittujen hätäuloskäyntien takana. Monet selvinneet kävelivät pois paikalta vammoista huolimatta, koska eivät halunneet olla tekemisissä viranomaisten kanssa.
Dobrodzień (kunta)

| Dobrodzieńin kunta (Gmina Dobrodzień) Gemeinde Guttentag |
| --- | --- |
 lippu:  vaakuna
 Dobrodzieńin kunta
 Koordinaatit: 50°44′N, 18°27′E 
Valtio:  Puola
Voivodikunta:  Opole
Piirikunta:  Olesno
 – Kunnanjohtaja:  Włodzimierz Kierat
Pinta-ala:  
 – Kokonaispinta-ala:  162,8 km²
Väkiluku (2019):  9 838
 – Väestötiheys:  62 as./km²
Suuntanumero(t):  (+48) 34
Infobox OKVirheellinen NIMI-arvo: 
Dobrodzień (saks. Gemeinde Guttentag) on kaupungin sisältävä maalaiskunta (puol. gmina miejsko-wiejska) Olesnon piirikunnassa Puolassa. Sen väkiluku oli vuoden 2019 lopussa 9 838. Olesnon piirikunnan asukkaista 15,1 prosenttia asuu Dobrodzieńin kunnassa ja piirikunnan pinta-alasta 16,7 prosenttia kuuluu Dobrodzieńin kuntaan. Kunnan hallinnollinen keskus on Dobrodzieńin kaupunki.
Kylät Dobrodzieńin kunnassa ovat Błachów, Bzinica Nowa, Bzinica Stara, Główczyce, Gosławice, Klekotna, Kocury, Kolejka, Ligota Dobrodzieńska, Makowczyce, Myślina, Pietraszów, Pludry, Rzędowice, Szemrowice, Turza, Warłów sekä Zwóz. Dobrodzieńin kunnan alueen läpi kulkevat valtatie 46 ja voivodikunnan tie 901. Se rajautuu Ciasnan, Kolonowskien, Olesnon, Ozimekin, Pawonkówin, Zawadzkien ja Zębowicen kuntiin. Dobrodzieńin pinta-alasta noin 45 prosenttia on maatalouskäytössä ja noin 47 prosenttia metsää.
Dobrodzieńin kunnan työttömyysaste oli vuoden 2018 lopussa 3,3 prosenttia.
Kunnan väestöpyramidi 2014.
Vuoden 2019 lopussa 51,9 prosenttia Dobrodzieńin asukkaista oli naispuolisia ja 48,1 prosenttia miespuolisia. Alle 18-vuotiaat muodostivat 15,4 prosenttia kunnan väestöstä, työikäiset 63,9 prosenttia ja eläkeikäiset 20,7 prosenttia väestön keski-iän ollessa 43 vuotta. Vuonna 2019 Dobrodzieńin kunnassa syntyi 81 lasta. Puolan vuoden 2011 väestönlaskennassa kunnan väestöstä 18,5 prosenttia oli saksalaisia, ja saksan kielellä onkin kunnassa virallisen avustavan kielen asema.
Aiheesta muualla

Kuvia tai muita tiedostoja aiheesta Dobrodzień Wikimedia Commonsissa
Gmina Miejsko-Wiejska Dobrodzień Opolen tilastokeskus. (puolaksi)
Domvraína

| Domvraína Δομβραίνα |
| --- | --- |
 Domvraína
 Koordinaatit: 38°15′12″N, 22°58′57″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Thíva
Hallinto:  
 – Asutustyyppi:  kylä
 – Kallikrates-koodi:  2804030101
Väkiluku (2011):  639
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Domvraína (kreik. Δομβραίνα), myös Dómvraina/Dómvrena (Δόμβραινα/Δόμβρενα) ja Korýni (Κορύνη), on Kreikan kylä, joka kuuluu hallinnollisesti Thívan kuntaan, Boiotian alueyksikköön ja Keski-Kreikan alueeseen. Kylän väkiluku on 639 (vuonna 2011).
Domvraínan kylä sijaitsee noin 35 kilometriä länteen Thívan kaupungista ja noin 40 kilometriä etelään Livadeián kaupungista, ja noin 4,5 kilometriä sisämaahan Korintinlahden pohjoisosassa olevan, kylästä nimensä saaneen Domvraínanlahden rannasta. Kylä on syntynyt bysanttilaisella ajalla 1000–1100-luvuilla, jolloin seudun kreikkalaisiin asukkaisiin sekoittui slaaveja. Kylän nimi on slaavilaista perua ja viittaa seudun tyyneen talveen.
Domvraína muodostaa myös laajemman kyläyhdyskunnan (Τοπική Κοινότητα Δομβραίνης, Topikí Koinótita Domvraínis), johon kuuluvat varsinaisen Domvraínan kylän lisäksi Domvraínanlahden rannalla sijaitseva Ágios Nikólaoksen kylä sekä Makariotíssan luostari (Moní Makariotíssis). Koko yhdyskunnan väkiluku on 675.
David Tran

| David Tran> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  5 
WPT-voitot:  0
EPT-voitot:  0
Turnausansiot (USD):  1 962 481
Päivitetty:  30. huhtikuuta 2008
David Tran on yhdysvaltalainen pokeriammattilainen.
Kymmenen vuotta sitten pelaamisen aloittanut Tran sijoittui toiseksi World Poker Tourin Borgata Winter Open -turnauksessa tammikuussa 2008. Hän sai kakkostilastaan 737 685 dollaria. WSOP:n oheisturnauksissa (Circuit Events) hän on ollut kerran toinen ja kerran kolmas. WSOP:n pääturnauksessa kesällä 2007 Tran sijoittui neljänneksitoista.
Huhtikuussa 2008 David Tranin pokeriuran turnausansiot ylittivät 1,9 miljoonaa dollaria.
Aiheesta muualla

David Tran The Hendon Mob Poker Databasessa (englanniksi)
DFDS

| DFDS A/S |
| --- | --- |

Osake:  OMXC: DFDS
Markkina-arvo:   18 405 milj. DKK (31.12.2016)
ISIN:  DK0060655629
Perustettu:  1866
Toimitusjohtaja:  Nils Smedegaard
Puheenjohtaja:  Claus V. Hemmingsen
Kotipaikka:  Kööpenhamina, Tanska
Toimiala:  logistiikka
Liikevaihto:   13 790 milj. DKK (2016)
Liikevoitto:   1 630 milj. DKK (2016)
Tilikauden tulos:   1 548 milj. DKK (2016)
Henkilöstö:   7 065 (keskim. 2016)
Kotisivu:  www.dfds.com
Infobox OKVirheellinen NIMI-arvo: 
DFDS A/S on tanskalainen logistiikkayhtiö, joka on keskittynyt merikuljetuksiin. DFDS toimii niin matkustaja- kuin rahtitavaraliikenteen parissa ja yhtiön päämarkkina-alue on Pohjois-Eurooppa.